recursal/SuperWikiNEXT-32B huggingface dataset:
**ירבוע ארבע-אצבעי** (שם מדעי: *Allactaga tetradactyla*) הוא מין של ירבוע החי במדבר סהרה ובאגני מלח וחופים בצפון אפריקה ברחבי מצרים ולוב. כמשתמע משמו לירבוע זה ארבע אצבעות ברגליו.

מאפיינים
--------

הירבוע הוא מכרסם קטן דומה לעכבר בעל רגליים ואוזניים ענקיות ובעל זנב ארוך עם קצה שחור שעיר. הזנב עוזר לירבוע להתאזן בעת עמידה וכן לתמרן בעת זינוקים. הוא בעל ידיים קטנות ביותר אבל עצמות רגליים חזקות היכולות להניע אותו קדימה פי כמה מאורך גופו - צעד העוזר לו לברוח מטורפים כמו קרקלים, תנים, שועלים ונחשים, אך לא יעיל נגד עופות דורסים. הפרווה של הירבוע בהירה ומתמזגת עם החול ומעט שחורה בקצה וכתומה מצדו האחורי. הגב אפור מלמעלה והבטן לבנה. אוזניו הגדולות של הירבוע עוזרות לו לשמוע רחש קל שבקלים וכך להימלט מטורפים שקטים. כמו כן הוא בעל חוש ריח חד. ירבוע זה הוא בעל 4 אצבעות ברגליו.

הירבוע יוצא ממאורתו המדברית בלילה ומחפש עשבים, זרעים ועלים. שיניו החזקות עוזרות לו לפצח את גרעיני הזרעים המדבריים והוא אינו צריך לשתות.

הירבוע מצוי בסכנת הכחדה בטבע, בעיקר בגלל פגיעה באזורי חיותו והפרעה מצד האדם.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **ירבוע ארבע אצבעי** |
| ויקימינים טקסונומיה בוויקימינים: **Allactaga tetradactyla** |

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ITIS
* NCBI
* GBIF
 |

הערות שוליים
------------

1. ↑  ירבוע ארבע-אצבעי באתר הרשימה האדומה של IUCN
אזור **רצועת החוף הצפונית של קליפורניה** (באנגלית: **The North Coast of California** או **Redwood Empire**) הוא אזור הנמצא בחלקה הצפוני של מדינת קליפורניה שבארצות הברית השוכן לאורך האוקיינוס השקט בין מפרץ סן פרנסיסקו לגבול של קליפורניה עם מדינת אורגון.

ערים
----

חלק גדול מאזור רצועת החוף הצפונית של קליפורניה הוא אזור כפרי, וישנה כמות מעטה יחסית של ערים מרכזיות באזור זה. העיר היחידה שמכילה מעל ל-100 אלף תושבים באזור זה היא העיר סנטה רוזה (הכילה 178,127 תושבים נכון ל-2020) אשר במחוז סונומה והעיר העיר המאוכלסת ביותר באזור זה. למרות גודלן הקטן יחסית לערים הגדולות במקומות אחרים במדינת קליפורניה, לרבות מערי ועיירות האזור יש חשיבות היסטורית רבה למדינת קליפורניה.

גאוגרפיה
--------

קו החוף באזור זה לעיתים רבות אינו נגיש, וכולל צוקים גבעות, ונחלים. אזור רצועת החוף הצפונית של קליפורניה מכיל גם הרים רבים, נהרות, עמקים וקניונים צרים רבים, וכמו גם יערות עם עצי סקויה, אשוח, ואלון.

החלק הדרומי של אזור רצועת החוף הצפונית של קליפורניה הוא ברובו אזור עירוני בעוד שיתר אזור רצועת החוף הצפונית של קליפורניה הוא בעיקר אזור כפרי.

דמוגרפיה
--------

לפי מפקד האוכלוסין האמריקני של שנת 2010 אזור רצועת החוף הצפונית של קליפורניה הכיל באותה העת 987,361 תושבים.

קישורים חיצוניים
----------------

| מיזמי קרן ויקימדיה |
| --- |
| ויקימסע מדריך למטייל בוויקימסע: **רצועת החוף הצפונית של קליפורניה** |
| ויקישיתוף תמונות ומדיה בוויקישיתוף: **רצועת החוף הצפונית של קליפורניה** |
**רצועות בולינגר** (באנגלית: **Bollinger Bands**) הידועה גם כ"קווי אלפא-בטא", הן אינדיקטור המשמש לניתוח טכני בשוק ההון, בתחום הניתוח הגרפי. זהו פיתוח של ג'ון בולינגר, אנליסט בחברה CNBC – Financial News Network.

רצועות בולינגר מורכבות משלוש רצועות. הרצועה האמצעית מהווה את הממוצע בין הרצועה העליונה לבין הרצועה התחתונה. הרצועה העליונה מהווה שתי סטיות תקן מעל לממוצע, ואילו הרצועה התחתונה מציינת שתי סטיות תקן מתחת לממוצע.

הרציונל
-------

ההנחה הבסיסית של רצועות בולינגר היא שהמחירים של המניות או של המדדים נוטים להישאר בין הרצועה הגבוהה והרצועה הנמוכה. והמרחק בין הרצועות מהווה פונקציה של תנודתיות המחירים.

מאפייני רצועות בולינגר
----------------------

* כאשר הרצועות מתקרבות יופיעו שינויים חדים בשערי המנייה או המדד.
* יציאה מהרצועה תרמוז על המשך מגמת העלייה או הירידה, לעיתים הרצועות נפרצות.
* אין הכרח שהשערים יגיעו לגבול הרצועה העליונה או התחתונה.

שימושים
-------

הסוחרים בשוק ההון נעזרים ברצועות בולינגר כאזורי תמיכה והתנגדות, כלומר נגיעה ברצועה התחתונה יכולה לאותת על אזורי קנייה בהסתמכות על כלים טכניים נוספים ומנגד הגעה לרצועה העליונה בליווי כלים טכניים נוספים כמו נרות היפוך יכולה לאותת על שינוי מגמה מעלייה לירידה לכן, הנוסחה משמשת ככלי עזר, על מנת לזהות את התנודתיות בשוק לצורך בחירת אסטרטגיות מסחר. ישנם סוחרים אשר משתמשים ברצועות בולינגר בשילוב מתנדים אחרים כדי לנסות ולהבין נקודות כניסה\יציאה אפשריות.

קישורים חיצוניים
----------------

ויקישיתוף מדיה וקבצים בנושא **רצועות בולינגר** בוויקישיתוף
* רצועות בולינגר – Bolinger Bands | בורסה גרף, באתר בורסהגרף

הערות שוליים
------------

1. ↑  רצועות בולינגר
2. ↑  דורון שלפר, **הבורסה לניירות ערך ושוקי ההון בישראל ובעולם**, 2016
**לודוויג השני, רוזן וירטמברג-אוראך** (3 באפריל 1439 – 3 בנובמבר 1457) היה הרוזן של וירטמברג מ-1450 עד 1457.

ביוגרפיה
--------

לודוויג נולד ב-3 באפריל 1439 בווייבלינגן, והיה בנם של הרוזן לודוויג הראשון ומכטהילד מפפאלץ.

לאחר חלוקת רוזנות וירטמברג, על ידי הסכם נירטינגן ב-1442, הוא גדל באוראך, בירתו החדשה של אביו. לאחר מותו המוקדם של אביו, לודוויג הראשון, התעורר סכסוך על חונכותו. בסופו של דבר, הרוזן של וירטמברג-שטוטגרט, דודו אולריך החמישי, זכה להשפעה. לבסוף הוכרז לודוויג השני כבגיר והוא לקח אחריות על הממשלה בגיל 14.

עקב מצב בריאותו לקוי, הוא מת באוראך בטרם עת ב-3 בנובמבר 1457 בגיל 18.

הערות שוליים
------------

1. ↑  "Ludwig II. von Württemberg". *Deutsches Epilepsiemuseum Kork - Museum für Epilepsie und Geschichte der Epilepsie*. נבדק ב-3 בפברואר 2022. `{{cite web}}`:  (עזרה)
2. ↑  *Das Land Baden-Württemberg: Allgemeiner Teil*. Kohlhammer. 1974. p. 189. ISBN 9783170018358. נבדק ב-3 בפברואר 2022. `{{cite book}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* GND: 134143922
* VIAF: 65216404
* WorldCat (עם VIAF): 65216404

 |
**לודוויג זנפל** (בגרמנית: **Ludwig Senfl**;‏ 1486 – 1542) היה גדול מלחיני שווייץ בתקופת הרנסאנס.

קורות חייו
----------

נולד בבזל וחי בנעוריו בציריך עד להצטרפותו, ככל הנראה, כנער מקהלה בקפלת החצר של מקסימיליאן הראשון, שליט האימפריה הרומית הקדושה - באאוגסבורג, גרמניה.
הועסק כזמר בחצר, קיבל את הכשרתו המקצועית כמלחין מהיינריך איזאק ובמהרה נהפך למצטיין בתלמידיו. לאחר מות מורו, הפך למלחין החצר הראשי של מקסימיליאן, לפי בקשת השליט.
לאחר מות מקסימיליאן בשנת 1519 החל לעבוד בפסאו. בשנת 1523 היה ל'מוזיקאי הראשון' בחצר מינכן.
אף על פי שנשאר קתולי, התלהב מן הרפורמציה הלותרנית ואף הלחין מספר מזמורים לותרניים. יתר על כן, נהג להתכתב עם הדוכס הפרוטנסטטי - אלברכט (Albrecht of Prussia).

סגנון מוזיקלי
-------------

זנפל למד קומפוזיציה אצל היינריך איזאק והיה בקי בסגנון הפרנקו-פלמי הפוליפוני, ואף בחלוף השנים, נהיה לדמות רבת השפעה על התפתחות הסגנון. גאונותו ניחנת בכושר החשיבה הפוליפונית שלו.
כך לקח למשל שירים גרמניים מסורתיים בעלי הרמוניה אקורדית פשוטה יחסית, והפכן ליצירות מופת מורכבות ביותר מבחינה פוליפונית. בשירים אלו, ניתן להבחין בייחודו המוזיקלי שבעיקר מתבסס על שניים, שלושה נושאים (ארוכים יחסית בדרך כלל) המשתלבים בהצגה קונטרפונקטית, אך עדיין ניתנים לזיהוי.

מורשתו המוזיקלית
----------------

במהלך שנות עבודתו הלחין:

* 7 מיסות
* כ- 250 שירים גרמניים מסורתיים, אשר בעיקר בזכותם בוסס המוניטין המהולל שלו
* עיבודים רבים למזמורים לותרניים מוקדמים והמנונות דתיים
* מוטטים

קישורים חיצוניים
----------------

ויקישיתוף מדיה וקבצים בנושא **לודוויג זנפל** בוויקישיתוף

* לודוויג זנפל, במסד הנתונים הקולנועיים IMDb (באנגלית)
* לודוויג זנפל, באתר AllMusic (באנגלית)
* לודוויג זנפל, באתר MusicBrainz (באנגלית)
* לודוויג זנפל, באתר Discogs (באנגלית)
* לודוויג זנפל, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007272307205171
* BIBSYS: 2096056
* BNE: XX1118432
* BnF: cb138996599 (data)
* GND: 118764551
* HDS: 020746
* ISNI: 0000 0000 8099 1748
* LCCN: n81020085
* LNB: 000066008
* MusicBrainz: eb04ac66-3259-425a-a6c5-cf404258500f
* NKC: xx0025380
* NLA: 35614952
* NLP: A17100926
* NSK: 000065485
* NTA: 088928489
* RERO: 02-A000147921
* SNAC: w65h7vph
* SUDOC: 11178607X
* Trove: 1015511
* VIAF: 19866990
* WorldCat: viaf-19866990

 |
**לודוויג ורל** (בגרמנית: **Ludwig Wörl**;‏ 1906, מינכן – 1967, מינכן) היה מתנגד הנאציזם, אסיר מחנות הריכוז הנאציים אושוויץ ודכאו, וחסיד אומות העולם מגרמניה.

קורותיו בתקופת מלחמת העולם השנייה
---------------------------------

ורל היה נגר במקצועו. בשנת 1934 השתתף בהפצת עלונים במינכן, בהם תוארו התנאים הבלתי אנושיים במחנה הריכוז דכאו והובעה תביעה לשיפורם. ב-5 במאי 1934 נעצר ורל על ידי הגסטפו וזמן קצר לאחר מכן נשלח למחנה הריכוז דכאו. הוא מונה להיות Lagerälteste (אחראי מחנה) על בתי החולים במחנה, וניסה לרכוש ידע מקצועי בתחום הסיעודי ולהכשיר אסירים נוספים בתחום זה. בין היתר טיפל באחד ממנהיגי המפלגה הסוציאל-דמוקרטית של גרמניה, קורט שומכאר (אנ'), שהיה אסור אף הוא עמו. בשנת 1940 התגרשו ורל ואשתו זה מזה.

באוגוסט 1942 הועבר ורל עם הרמן לנגביין מדכאו לאושוויץ, שם היה אסיר מספר 60363. עם הגעתו שררה במחנה מגפת טיפוס. הוא שובץ במחנה אושוויץ-מונוביץ וסייע בטיפול בחולים ובשיפור התנאים הסניטריים במחנה. הוא פעל נגד אסירים פליליים שניצלו את מעמדם בהיררכיית המחנה כדי להתעלל באסירים אחרים. הוא זייף נתונים ברשימות חולים כדי להציל חולים בסלקציות והציל רופאים יהודים מהרציחות בתאי הגזים. עקב פעילותו לטובת האסירים נכלא ורל למספר חודשים בבלוק 11.

במהלך צעדות המוות סייע ורל לאסירים להימלט. הוא הועבר למחנה מאוטהאוזן ושם שוחרר.

העץ לזכר חסיד אומות העולם לודוויג ורל ביד ושם

לאחר מלחמת העולם השנייה
-----------------------

ורל חזר למינכן. עקב נכות שקיבל בתקופת מאסרו (שנמשכה 11 שנים) לא יכול היה להמשיך לעבוד במקצועו. הוא הפך לראש ארגון אסירי אושוויץ לשעבר בגרמניה ופעל לשימור זכרם של אסירי מחנות הריכוז הגרמניים. ורל העיד במשפטי פרנקפורט (אנ') שנערכו לאנשי צוות גרמניים שמילאו תפקידים במחנות הריכוז הנאציים. באוגוסט 1965 הוא כתב מכתב נזעם נגד הכוונה לטעת 50 עצים לכבודו של שליח גרמניה לשיחות עם ישראל, ד"ר קורט בירנבאך, שהיה חבר המפלגה הנאצית לתקופה קצרה בשנים 1933-1934.

הנצחה
-----

בשנת 1963 הכיר יד ושם בוורל כחסיד אומות העולם. בשנת 1966 זכה לפרס על שם לאו בק. בשנת 1995 נקרא רחוב על שמו בעירו, מינכן.

קישורים חיצוניים
----------------

ויקישיתוף מדיה וקבצים בנושא **לודוויג ורל** בוויקישיתוף
* לודוויג ורל באתר יד ושם.
* מתוך עדותו של קופל בוימן באתר יד ושם.

הערות שוליים
------------

1. ↑  ד. גולן, עיקרו מן השורש את העץ שלי ביד ושם, מעריב, 16 באוגוסט 1965
2. ↑  בירנבאך: פרשתי ב־1934 מהמפלגה הנאצית, מעריב, 22 במרץ 1965

|  |  |
| --- | --- |
| בקרת זהויות עריכת הנתון בוויקינתונים | 
* GND: 1112192662
* VIAF: 6239147270383535700001
* WorldCat (עם VIAF): 6239147270383535700001

 |
**מיס עולם 1952** הייתה תחרות מיס עולם השנייה. 11 מתמודדות לקחו חלק בתחרות, וחמש עלו לגמר.

בתחרות זו הצטרפו אירלנד, גרמניה, פינלנד ושווייץ.

התחרות נערכה בתיאטרון ליסאום שבלונדון.

בתחרות השתתפו 11 מתמודדות. לזוכה הוענקו גביע וזר פרחים, זאת בניגוד למקובל בתחרויות יופי, בהן הזוכה מוכתרת עם כתר ואבנט.

הזוכה בתחרות הייתה מיס שוודיה.

מיס בלגיה נסעה לתחרות בלונדון ביחד עם החבר שלה, והודחה מהתחרות משום שסירבה להיפרד ממנו במהלך התחרות.

תוצאות
------

### מיקום

| תואר | זוכה |
| --- | --- |
| **מיס עולם 1952** | * **שוודיהשוודיה שוודיה** - מאי לואיז פלודין
 |
| **סגנית ראשונה** | * **שווייץשווייץ שווייץ** - סילביה מולר
 |
| **סגנית שנייה** | * **גרמניהגרמניה גרמניה** - ורה מרקס
 |
| **סגנית שלישית** | * **פינלנדפינלנד פינלנד** - אייווה הלאס
 |
| **סגנית רביעית** | * **ארצות הבריתארצות הברית ארצות הברית** - טאלי ריצ'רדס
 |
|

שופטים
------

* גליניס ג'ונס
* ריצ'רד טוד
* פטולה קלארק

קישורים חיצוניים
----------------

* מאי לואיז פלודין - הזוכה(הקישור אינו פעיל)
* מיס עולם 1952 - המקומות הראשונים(הקישור אינו פעיל)
**נעלי נמרוד** היא חברה ישראלית לייצור וייבוא נעליים, במיוחד נעלי ילדים ונוער.

היסטוריה
--------

החברה הוקמה בהולנד בשנות ה-20 של המאה ה-20 על ידי צבי רוזבליט ובנו קלמן, שפתחו בית מלאכה לייצור נעליים. הם קראו לחברה על שם הגיבור התנ"כי "נמרוד". ב-1935 עלו בני המשפחה לארץ ישראל והעבירו את בית המלאכה לרחוב דיזנגוף בתל אביב.
ב-1944 הוקמה חברת "נעלי נמרוד בע"מ", בה פעלו גם בניו של קלמן רוזבליט - יוסף בן ארצי (בתפקיד המנהל המסחרי), ושני אחיו הצעירים שמואל ומיכאל רוזבליט. בנו של מיכאל, אורן רוזבליט, משמש כיום כמנכ"ל החברה.

בחברה מועסקים כיום כ-500 עובדים, הפועלים במפעל הייצור בבאר שבע וברשת של 65 חנויות ברחבי הארץ. נעלי החברה נמכרות בסך הכול בכ-100 נקודות מכירה בישראל.

המפתחים בחברה עוסקים ביצירת עיצובים חדשים לנעלי החברה ובפיתוחים אורתופדיים. החברה מתמקדת בין השאר בנעלי פעוטות ובנעליים ראשונות לתינוקות, ומייבאת את המותג הגרמני לנעלי ילדים "Elefanten". החברה גם מייבאת מותגי נעליים ידועים אחרים בעולם, כגון "Clarks" (נציגה בלעדית בישראל), "קונברס", "נייק" ו"פומה".

משרדי ההנהלה שוכנים באיירפורט סיטי.

קישורים חיצוניים
----------------

* 

* אתר האינטרנט הרשמי של נעלי נימרוד
* נעלי נימרוד, ברשת החברתית פייסבוק
**פיג'ו 202** (בצרפתית: Peugeot 202) מכונית צרפתית מתוצרת פיג'ו, שתוכננה לפני מלחמת העולם השנייה ויוצרה בין השנים 1938–1940. במהלך מלחמת העולם, עם השתלטותה של חברת פולקסווגן הופסק ייצור הרכב, ולאחר סיומה של המלחמה ב־1945 המשיכה חברת פיג'ו בייצור הרכב עד 1949, אז הוחלף הדגם בפיג'ו 203.

ייצור
-----

חברת פיג'ו יצרה 104,126 כלי רכב מדגם זה. הרכב בעל העיצוב האירודינמי שווק תחת הסלוגן "הצבעת עבור זה ואנו בונים אותו עבורך"

לרכב מנוע 1.1 ליטר שסיפק 30 כ"ס והגיע למהירות מרבית של 100 קמ"ש. הרכב מתאפיין בעיקר בשני פנסי הדרך הצמודים זה לזה ואשר נמצאים מאחורי ה"גריל". עיצוב זה נלקח מה-פיג'ו 402 שהוצג ב-1936.

מתחרי ה- "פיג'ו 202" היו : דגם רנו ז'יוואקאטר ודגם סימקה 8. כל שלושת הדגמים יוצרו בצרפת.

כיום מוערך מחיר הרכב, במחיר הנע בין 4,500 ועד 8,000 אירו (בהתאם למצב הרכב).[דרוש מקור]

דגמים
-----

**פיג'ו Type 202BH / Type 202 B / Type 202**
יוצרו בין השנים 1938–1939.
**פיג'ו 202 קבריולה (cabriolet)**
יוצר בין השנים 1939–1947, עם הפסקה בעת מלחמת העולם. לדגם הקבריולה היה את אותו המנוע כבשאר הדגמים, ומפרט טכני דומה.
**פיג'ו Type 202UB** - הדגם המסחרי (טנדר)

ראו גם
------

* פיג'ו

קישורים חיצוניים
----------------

ויקישיתוף מדיה וקבצים בנושא **פיג'ו 202** בוויקישיתוף
**אנה סמוילובנה איסקוביץ** (ברוסית: **Анна Самойловна Исакович**;‏ 4 ביוני 1886, אודסה – 30 במאי 1954, אמסטרדם), שנודעה בשם הבמה **אנה אֵל-טוּר** (**Анна Эль-Тур**), הייתה זמרת ומחנכת צרפתיה ממוצא יהודי-רוסי.

קורות חיים
----------

אל-טור נולדה בעיר אודסה. אביה, שמואל איסקוביץ (1859–1910), היה בעל בית המרחץ המפורסם בעיר. היא סיימה את לימודיה בקונסרבטוריון ע"ש רימסקי קורסקוב בבירה סנקט פטרבורג במגמת פסנתר אצל המורה אנה יסיפובה ובמגמת זמרה. אחרי תום לימודיה אלה המשיכה ללמוד בלייפציג שבגרמניה. ב-1908 ערכה מסע הופעות מוצלח באנגליה עם הכנר יאן קובליק, עם רפרטואר רוסי ברובו. כשחזרה לרוסיה הופיעה בפטרבורג והלהיבה את צזאר קואי, שאמר לה: "אני מאמין בהצלחה שלך בעתיד. יש לך קול, הכשרה נהדרת, כישרון מוזיקלי נדיר ומזג סוער ולבסוף יכולת דקלום יוצאת דופן".

בשנים 1913–1920 לימדה במוסקבה, ולאחר מכן עזבה את רוסיה. בשנים 1922–1925 היא לימדה בברלין, ואחרי כן מ-1925 ועד 1948 בפריז. ב-1948 היא מונתה לפרופסור בקונסרבטוריון באמסטרדם. 
בין תלמידיה נחשבת במיוחד ג'ני טוראל (נאמר על טוראל שהיא שינתה את שם משפחתה לטוראל על ידי החלפת סדר ההברות של שם מורתה, אבל היא הכחישה זאת).

קישורים חיצוניים
----------------

* אנה אל-טור, באתר AllMusic (באנגלית)

הערות שוליים
------------

1. ↑  Laura Williams Macy, *The Grove Book of Opera Singers*

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 4216 4514
* LCCN: no98085865
* VIAF: 73473705
* WorldCat: lccn-no98085865

 |
**אנה אוסטרומובה-לבדבה** (ברוסית: **Анна Остроумова-Лебедева**, ‏ 17 במאי 1871 - 5 במאי 1955) הייתה אמנית רוסית וסובייטית שהתפרסמה בציורים בצבעי מים. היא גם הייתה מחלוצות טכניקת חיתוך העץ ברוסיה.

ביוגרפיה
--------

היא נולדה בשם אנה אוסטרומובה בסנט פטרבורג. ב-1905 נישאה לכימאי סרגיי ואסילביץ' לבדב.

היא למדה ציור בבית הספר לרישום טכני שטיגליץ, ולאחר מכן באקדמיה הקיסרית לאמנויות אצל איליה רפין. האקדמיה התחילה לקבל נשים רק בשנת 1892, ואוסטרומובה הייתה אחת מהבוגרות הראשונות. בשנים 1898 ו-1899 למדה בפריז באקדמיה קולרוסי, וגם אצל ג'יימס אבוט מקניל ויסלר. בשנת 1900 סיימה אוסטרומובה את האקדמיה, התמחתה בגרפיקה, ובאותה שנה הצטרפה לקבוצת האמנות מיר איסקוסטבה בסנט פטרסבורג. ב-1901, היא הפיקה את סדרת חיתוכי העץ הראשונה עם נופים עירוניים של סנט פטרבורג, בהזמנת סרגיי דיאגילב. 

בשנות ה-1900–1910 היא טיילה רבות ברחבי אירופה ועבדה גם כמאיירת ספרים.

מאז 1934 עבדה כפרופסור במכון לנינגרד לציור, אדריכלות ופיסול. אוסטרומובה-לבדבה שרדה את המצור על לנינגרד, אך לאחר מכן התעוורה. היא מתה בלנינגרד ב-1955.

הנושא העיקרי של עבודותיה הגרפיות, הן חיתוכי עץ וצבעי מים, היו נופי העיר של סנט פטרסבורג. היא התעניינה גם בנופים עירוניים באירופה, כתוצאה מנסיעותיה באירופה.

גלריה
-----

* 
* 
* 
* 
*

קישורים חיצוניים
----------------

ויקישיתוף מדיה וקבצים בנושא **אנה אוסטרומובה-לבדבה** בוויקישיתוף
* אנה אוסטרומובה-לבדבה, באתר "Find a Grave" (באנגלית)

הערות שוליים
------------

1. ↑  "Остроумова-Лебедева Анна Петровна (1871-1955)"
2. ↑  Художники // Остроумова-Лебедева А. П. www.printsmuseum.ru
3. ↑  Leningrad Album - Glasgow Libraries Online Library, libcat.csglasgow.org

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007306618205171
* BnF: cb14920076x (data)
* GND: 12111046X
* ISNI: 0000 0001 0902 9422
* LCCN: n83307105
* NKC: js2011669446
* NLP: A1956403X
* NTA: 132880881
* RKD: 107114
* SUDOC: 097508152
* ULAN: 500070835
* VIAF: 54416338
* WorldCat: lccn-n83307105

 |
שחף בתעופה
**שחף בונפרטה** (שם מדעי: *Chroicocephalus philadelphia*) הוא מין של עוף ממשפחת השחפיים החי באמריקה הצפונית. הוא קרוי על שם החוקר הצרפתי שארל לוסיאן בונפרטה, בנו של לוסיאן בונפרטה (אחיו של קיסר צרפת נפוליאון בונפרטה), שחקר את השחף במשך 8 שנים.

מאפיינים
--------

שחף בונפרטה הוא הקטן שבשחפים לאחר המינים שחף סיני שחור-ראש ושחף גמדי. הוא מגיע לאורך 28–38 ס"מ, מוטת כנפיים של 76–84 ס"מ ומשקל 180–225 גרם. הזכרים כבדים מעט מהנקבות. הוא בעל נוצות גב וכנפיים אפורות למעט בקצוותיהן השחורות, צידי הגוף והבטן לבנים. הצוואר והראש לבנים ובעונת הרבייה הם הופכים לכהים. המקור דק ושחור והרגליים אדומות ובעלות קרומי שחייה.

שחף זה מעופף ברחבי צפונה של אמריקה הצפונית מאלסקה ועד מערב קנדה ומגיע עד לגבול ארצות הברית וקנדה. הוא נצפה באיסלנד אך נדיר מאוד באירופה. הוא מתרחק מיערות אך חלק מהאוכלוסיות נפוצות בטייגה של אלסקה. הוא חי סביב אגמים, ביצות, נהרות וגופי מים פתוחים ורדודים. בחורף הוא מצוי סביב החופים המזרחיים או המערביים וגם בימות הגדולות.

שחף זה ניזון בדומה לרוב השחפים ממגוון מזונות. בעונת הרבייה הוא מתבסס על חרקים. להקות שחפים ילקטו יחדיו מאות טרמיטים צעירים מכונפים והם גם מלקטים ביצים של דגי סלמון המוטלות לאורך הנהרות, אותם הם מלקטים בצלילה מתחת למים. לקראת החורף הם ניזונים ממגוון מזונות הכוללים דגים, סרטנים, תולעים וחסרי חוליות נוספים ויגוונו גם באגוזים. הם גם נצפו חוטפים מזון לעופות אחרים כמו חופית אלפינית וחופזי מנומר.

קישורים חיצוניים
----------------

ויקישיתוף מדיה וקבצים בנושא **שחף בונפרטה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* ITIS
* GBIF
* IBC
 |
ביצת שחף ימי.
**שחף ימי** (שם מדעי: *Larus marinus*) הוא מין מהסוג שחף, הגדול במיני השחפים ולמעשה המין הגדול ביותר בסדרת החופמאים. שחף זה נפוץ סביב החופים של צפון האוקיינוס האטלנטי, בהם הוא מצוי בלהקות גדולות.

מאפיינים
--------

אורכו של השחף 64–79 ס"מ, מוטת הכנפיים נעה בין 1.5 ל-1.7 מטרים ומשקלו 0.75–2.3 ק"ג. בטנו לבנה וחלקו העליון שחור, עיניו שחורות ומקורו צהוב וארוך עם קצה מעוקל אדום. הרגליים שחורות ובעלות קרומי שחייה. הצעירים הם אפורים אבל מחליפים את הנוצות במהירות. ישנם מינים דומים מאוד לשחף זה כגון שחף לבן-כנף, שחף כספי ושחף שחור, וקשה להבדיל ביניהם.

שחפים אלה חיים בחופי האוקיינוס האטלנטי, מהחופים המזרחיים ביותר ברוסיה עד לצפון מערב צרפת, בריטניה ואירלנד, מערבה וצפונה לאורך איסלנד וגרינלנד ועד לחופים המזרחיים של ארצות הברית וקנדה מניו אינגלנד ודרומה עד צפון קרוליינה. הם יכולים לנדוד בחורפים עוד יותר דרומה עד לחופי פורטוגל באירופה ועד לפלורידה באמריקה. הם יכולים לנוח על קרחונים צפים ולדאות בלב ים כמה שבועות. בחופים הם נמצאים באזורי קרח, צוקים, חופים סלעיים וחוליים וכן שפכי נהרות. ביבשה הם נמצאים גם בנהרות ונחלים, שדות בור וכן בשטחים מיושבים.

הם מקננים באזורים שאינם נגישים לטורפים, כגון איים, צוקים, דיונות מלח או גגות בניינים. בשל גודלו יש למין זה מעט מאוד טורפים בבגרותו והוא גם לא חושש מבני אדם ולא יהסס לגרש אותם מטריטוריה או מזון.

שחפים אלה הם טורפים תוקפניים וחזקים הניזונים מדגים, סרטנים, עופות ים קטנים, ביצים ואפרוחים, מכרסמים, זוחלים קטנים ופגרים. הם תוקפניים מאוד ולעיתים יחטפו מזון מעופות ים אחרים, כולל עיטמים ושקנאים.

קישורים חיצוניים
----------------

ויקישיתוף מדיה וקבצים בנושא **שחף ימי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ITIS
* NCBI
* GBIF
* IBC
 |

* סרטון על שחף ימי, באתר יוטיוב

הערות שוליים
------------

1. ↑  שחף ימי באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007537553705171

 |
**פוקאו** (ספרדית: **Pukao**) הוא הר מצולה השוכן בדרום מזרח האוקיינוס השקט, מערבית לאי הפסחא.

גאוגרפיה
--------

פוקאו הוא הר המצולה המערבי ביותר ברכס סאלס אי גומס (Salas y Gomez Ridge), הקרוי גם רכס סאלה אי גומס (Sala y Gomez Ridge), רכס הרי געש (שרובו תת-ימי), הכולל עשרות הרי מצולה שנוצר על ידי הנקודה החמה של אי הפסחא. הרכס מתחיל בהר המצולה פוקאו ואחריו הר המצולה מואי, שניהם ממערב לאי הפסחא, והוא נמשך לאורך 2,700 קילומטרים מזרחית עד לרכס נסקה. הרכס נוצר כאשר לוח נסקה, לוח טקטוני ימי, עבר מעל לנקודה החמה של אי הפסחא. התנועה של לוח נסקה ולוח פרלון, לוח טקטוני היסטורי, מעל לנקודה החמה של אי הפסחא יצרה רכס תת-מימי ארוך, שקצהו המזרחי עובר הפחתה מתחת לפרו. רק באי הפסחא והאיונים סביבו ובאי הקטן סאלס אי גומס בולט רכס סאלס אי גומס מעל פני המים

הר פוקאו שוכן ב-26°55′56″S 110°14′56″W﻿ / ﻿26.932333°S 110.249000°W﻿ / -26.932333; -110.249000, בסיסו בקרקעית האוקיינוס בעומק של 3,965 מטרים, גובהו 2,295 מטרים, ופסגתו נמצאת 1,670 מטרים מתחת לפני הים, או לפי גרסה אחרת במרחק של כמה מאות מטרים מפני הים. זהו הר קטן יחסית, צורתו מעוגלת, כשהיא מעט מאורכת ומדרונותיו חלקים. נפחו מוערך ב-1,260 קילומטרים מעוקבים.

הר פוקאו הוא הר געש צעיר. דוגמיות לבה שנלקחו ממנו תוארכו בעזרת ארגון-ארגון ללפני 230,000 שנים (בסטייה של 80,000 שנים).

מקור השם במילה בשפת רפה נוי המתארת את הפאה הגלילית האדומה מסלע סקוריה שכיסתה את ראשם של חלק מפסלי המואי באי הפסחא.

הערות שוליים
------------

1. 1 2  Pukao Seamount
2. 1 2  The Petrogenetic Evolution of Lavas from Easter Island and Neighbouring Seamounts, Near-ridge Hotspot Volcanoes in the SE Pacific
**תפוח הוורד** (שם מדעי: *Syzygium jambos*; שמות נוספים: ג'מבו ותפוח המים)הוא עץ טרופי וירוק-עד ממשפחת ההדסיים. מין זה בעל ענפים בכותיים ומשתפלים, עלווה ירוקה-כהה וארוכה ולבלוב ורוד-סגלגל. לתפוח הוורד אין קשר לתפוח, טעמו מזכיר את טעם הוורד ומשם קיבל את שמו. מקור הצמח הוא בדרום-מזרח אסיה.

בתפוח הוורד נאכל רק את החלק הצהוב בפרי שהוא בעצם שכבה דקה.

תיאור
-----

תפוח ורד הוא עץ מרשים בענפיו הבכותיים המשתפלים, הלבלוב הוא ורוד סגלגל שלו ועליו הארוכים והכהים.

הוא ירוק כל השנה ויכול גם להיות מעוצב כשיח עם שמלת עלים וגם כעץ קטן וזקוף.

מבנה העץ
--------

גודל העץ הוא בין 1.5 ל-7 מטרים (מומלץ לשמור עליו בגובה של לא יותר מ-4 מטר). העץ אינו נוטה לפתח ענפים צידיים מרובים אלא אם מעודדים אותו. הוא יכול להיות מעוצב כשיח או כעץ קטן זקוף. שורשי העץ אינם אגרסיביים במיוחד ולא גורמים לנזק.

### הפרח

פרחי תפוח הורד הם בדרך כלל גדולים וצבעם לבן. הפרח עצמו עשוי חוטים.

### הפרי

צבע הפרי צהבהב עם לחי אדומה. גודל הפרי הוא כגודל ביצה, טעמו מתוק וניחוחו מזכיר ורדים.

פירות עץ תפוח הוורדפירות תפוח הוורד

גידול
-----

### תנאי גידול

על מנת לגדל את תפוח הוורד בזריעה יש להקפיד על מספר תנאים: לפני הזריעה יש לאחסן את הזרעים במקום יבש ולא קר, צריך לחכות לתחילת האביב - חורף, מומלץ לזרוע בעומק של 3 ס"מ ולשמור על מרחק של לפחות מטר מכל עץ אחר ומומלץ לגדלו באקלים טרופי חמים. זרעי תפוח הורד צורכים השקיה מרובה כדי לגדול. זמן הנביטה לתפוח הורד הוא כחודש .

### תנאי מחיה

מומלץ להשקות יותר בתקופת הפרי ובימים חמים. תפוח הורד אוהב מים וככל שמשקים אותו יותר בתקופת הפרי כך הפרי יותר עסיסי. כאשר העץ בן 4 שנים מומלץ להשקות אותו בכ10 עד 13 ליטר מים ליום. חובה שהצמח יהיה חשוף לשמש מלאה. תאריך פריחתו הוא בחורף או באביב ותאריך תנובת תפוח הורד הוא באביב או בקיץ. זמן נביטת הפרי הואט בין שנתיים לשלוש שנים ויש לקטוף את הפירות כשהם כמעט בשלים. על מנת שמזיקי הפרי (כגון: זבוב פירות ) לא יפגעו בפרי יש להניח מלכודות צהובות על הצמח .יש לגזום את תפוח הורד באמצע החורף או לאחר נביטת הפרי ואחת לכמה שנים מומלץ להוריד את גובה העץ בכמה מטרים.

### אזורי גידול

מקור העץ בהודו אך הוא יוכל להתפתח במרבית האזורים למעט האזורים בהם יש קרה.

תפוח הוורד בישראל
-----------------

תפוח הוורד הובא לארץ כבר בשנות השישים והוא צומח בכל חלקי הארץ ויעדיף שמש מלאה אך ייתן פירות גם בחצי צל.

שימושים
-------

תפוח הוורד משמש גם לנוי וגם למאכל וניתן לעשות בו שימוש לגדרות חיות וליצירת הסתרה עד לגובה של כשלושה מטרים. הפרי מתאים למאכל וניתן להכין ממנו ריבות, קינוחים וחליטות צמחים. בהודו נהוג להגיש את הפרי עם סוכר מתובל בצ'ילי, קינמון והל כסגולה להצלחה.

קישורים חיצוניים
----------------

ויקישיתוף מדיה וקבצים בנושא **תפוח הוורד** בוויקישיתוף
* The Rose Apple (באנגלית)
* Syzygium jambos (באנגלית)
* Syzygium jambos, Rose Apple (באנגלית)

|  |  |
| --- | --- |
| מזהים טקסונומיים עריכת הנתון בוויקינתונים | 

	+ IUCN
	+ TPL
	+ EOL
	+ ITIS
	+ NCBI
	+ GBIF
	+ IPNI
	+ Tropicos |

הערות שוליים
------------

1. ↑  תפוח הורד באתר הרשימה האדומה של IUCN
קונאמארה כאוס על אירופה - דוגמה לשטח כאוטי
**שטח כאוס** או **שטח כאוטי** (באנגלית: **chaos terrain**; או **chaotic terrain**) הוא מונח באסטרוגאולוגיה המתאר סוג של פני שטח המאופיינים בשילוב לא סדיר של רכסים, בקעים, ומישורים, המעורבבים וצמודים אחד לשני. שטח כאוס הוא מאפיין בולט בכוכבי הלכת מאדים וחמה, באירופה (אחד מירחי צדק), ובכוכב הלכת הננסי פלוטו. בשטחים מעין אלה משתמשים במילה "כאוס" כחלק משם האתר (לדוגמה: "כאוס אוראום" על מאדים).

על מאדים
--------

* מפת טופוגרפית של אזור אוקסיה פאלוס על מאדים. המפה מראה את המיקום של מספר אזורי כאוס.מפת טופוגרפית של אזור אוקסיה פאלוס על מאדים. המפה מראה את המיקום של מספר אזורי כאוס.
* מפה שמציגה את מיקום של כאוס ארסינאוס (בשמאל המפה), כאוס איאני, כאוס אוראום, כאוס מרגריטיפר, ואזורי כאוס נוספים בסביבתםמפה שמציגה את מיקום של כאוס ארסינאוס (בשמאל המפה), כאוס איאני, כאוס אוראום, כאוס מרגריטיפר, ואזורי כאוס נוספים בסביבתם
* מפה של רביע מרגריטיפר סינוס; כאוס אוראום מופיע בחלק העליון של המפה.מפה של רביע מרגריטיפר סינוס; כאוס אוראום מופיע בחלק העליון של המפה.
* קניונים ענקיים באוראום כאוס; באזור רביע מרגריטיפר סינוס.קניונים ענקיים באוראום כאוס; באזור רביע מרגריטיפר סינוס.
* איאני כאוס, כפי שצולם על ידי THEMIS. באזור רביע מרגריטיפר סינוס.איאני כאוס, כפי שצולם על ידי THEMIS. באזור רביע מרגריטיפר סינוס.
* מפת רביע אוקסיה פאלוס. בחלקה התחתון של המפה כאוס אראם.מפת רביע אוקסיה פאלוס. בחלקה התחתון של המפה כאוס אראם.
* כאוס אראם בתצלום שצולם על ידי THEMIS.כאוס אראם בתצלום שצולם על ידי THEMIS.
* כאוס אראםכאוס אראם
* כאוס אראםכאוס אראם
* מזרח כאוס אראםמזרח כאוס אראם
* כאוס הידראוטס ברביע אוקסיה פאלוסכאוס הידראוטס ברביע אוקסיה פאלוס
* כאוס הידאספיס ברביע אוקסיה פאלוסכאוס הידאספיס ברביע אוקסיה פאלוס
* כאוס אאוס ברביע אוקסיה פאלוסכאוס אאוס ברביע אוקסיה פאלוס
* מפת רביע פתונסיס, כאוס גרוגרונום בחלק העליון של המפהמפת רביע פתונסיס, כאוס גרוגרונום בחלק העליון של המפה
* כאוס גרוגונוםכאוס גרוגונום
* כאוס אטלנטיסכאוס אטלנטיס
* כאוס איסטר ברביע לונאה פאלוסכאוס איסטר ברביע לונאה פאלוס
* כאוס איסטרכאוס איסטר
* שטח כאוטי ברביע מרגריטיפר סינוסשטח כאוטי ברביע מרגריטיפר סינוס

על כוכב חמה
-----------

* אגן קלוריסאגן קלוריס

סיבות להיווצרות שטח כאותי
-------------------------

הגורמים להיווצרותם של שטחי כאוס עדיין לא ברורים. מספר כוחות אסטרולוגיים שונים הוצעו כגורמים של כאוס.

### אירופה

על פי מחקר של אוניברסיטת טקסס באוסטין משנת 2011 נטען כי אזורי הכאוס בירח אירופה מצויים מעל אגמים נוזליים מתחת לקרח המכסה את פני השטח, אירועי פגיעה וחדירת גופים מבעד לקרח אל תוך האגמים, הם גורם אפשרי לאזורי הכאוס.

### מאדים

משערים שאזורי הכאוס של מאדים נוצרו מהשתחררות של כמויות אדירות של מי קרח אל פני השטח. אזורי הכאוס מופיעים במקומות רבים על מאדים, וניתן לראות כי דבר מה הזיז את פני השטח בפתאומיות.

חוקרים סבורים כי אזורי כאוס נוצרו לפני זמן רב. באמצעות ספירת מכתשים (יותר מכתשים בכל אזור נתון פירושו אזור ישן יותר), מדענים הגיעו למסקנה שהאזורים נוצרו לפני 2.0 עד 3.8 מיליארד שנה.

קישורים חיצוניים
----------------

הערות שוליים
------------

1. ↑  Robert Roy Britt, "Chaos on Mars," Space.com
איור המדגים את שטח הפנים הנגיש בהשוואה לשטח ואן דר ואלס. הכדורים האדומים מציינים אטומים, ורדיוסם הוא רדיוס ואן דר ואלס, ואילו שטח הפנים הנגיש מיוצג באמצעות הקווים המקווקווים. שטח הפנים הנגיש מוגדר באמצעות probe (מיוצג בכחול) המקיף את האטומים.
**שטח פנים נגיש** (באנגלית: **Accessible surface area** ובקיצור **ASA** או **solvent-accessible surface area** ובקיצור **SASA**) הוא שטח הפנים של מולקולה ביולוגית אשר נגיש לממס. יחידות המידה המקובלת ל-ASA הן אנגסטרום רבוע. ASA תואר לראשונה ב-1971 על ידי ליי וריצ'רדס. אלגוריתם נפוץ לחישוב שטח הפנים הנגיש הוא אלגוריתם Shrake & Rupley שפותח ב-1973‏.

באלגוריתם Shrake & Rupley מציירים רשת של נקודות במרחק שווה ממרכז האטום, ומספר הנקודות שנגישות לממס מגדירות את שטח הפנים. הנקודות המצוירות ממוקמות ברדיוס ואן דר ואלס בתוספת רדיוס מוערך של מולקולת ממס, באופן הזהה לסיבוב כדור סביב האטום. עבור כל נקודה בודקים האם היא נפגשת עם שטח הפנים של אטומים שכנים, ומגדירים בהתאם האם היא נגישה או לא. לחישוב שטח הפנים מוכפל מספר הנקודות הנגישות בשטח הפנים שאותו הן מייצגות. בחירת רדיוס מולקולת הממס לצורך החישוב משפיע על שטח הפנים, כאשר בחירה ברדיוס קטן יותר עשויה להביא לפחות התנגשויות עם מולקולות שכנות ולשטח פנים גדול יותר. ערך נפוץ לחישוב כזה הוא 1.4Å כאומדן לרדיוס מולקולת מים. החישוב מושפע גם מבחירת רדיוס ואן דר ואלס של כל אטום. במקרים רבים נעשה החישוב על מודל ללא אטומי מימן ואז מוסף לרדיוס ואן דר ואלס של האטומים הכבדים גם רדיוס אטום המימן (group radii). החישוב נקבע גם ממספר הנקודות המגדירות את שטח הפנים, כאשר שימוש במספר נקודות רב יותר לדגימה יביא לפתרון מדויק יותר, אך יקר יותר לחישוב.

שיטה נוספת לחישוב שטח הפנים הנגיש, העושה שימוש בקירוב ליניארי של בעיה דו-גופית, היא LCPO ‏(linear combinations of pairwise overlaps).

הערות שוליים
------------

1. ↑  Lee, B; Richards, FM. (1971). "The interpretation of protein structures: estimation of static accessibility". *J Mol Biol*. **55** (3): 379–400. doi:10.1016/0022-2836(71)90324-X. PMID 5551392.
2. ↑  Shrake, A; Rupley, JA. (1973). "Environment and exposure to solvent of protein atoms. Lysozyme and insulin". *J Mol Biol*. **79** (2): 351–71. doi:10.1016/0022-2836(73)90011-9.
3. ↑  Weiser J, Shenkin PS, Still WC (1999). "Approximate atomic surfaces from linear combinations of pairwise overlaps (LCPO)". *Journal of Computational Chemistry*. **20** (2): 217–230. doi:10.1002/(SICI)1096-987X(19990130)20:2<217::AID-JCC4>3.0.CO;2-A.`{{cite journal}}`: תחזוקה - ציטוט: multiple names: authors list (link)
"**שטח חיוני**" (1976) היא יצירת אמנות מאת יהושע נוישטיין.

תיאור
-----

העבודה "שטח חיוני" (באנגלית: Territorial Imperative) מהווה פעולה אמנותית. מונח זה שימש בשנות ה-70 של המאה ה-20 להגדיר עבודות בעלות היבטים של מיצג ומיצב, שלא היו באותה עת בשפה האמנותית הישראלית. העבודה בוצעה לראשונה על ידי נוישטיין בשנת 1976, ובה האמן הסתובב עם כלב בשטח קיבוץ מרום גולן שברמת הגולן, בקרבת גבול ישראל-סוריה. במקומות בהם השתין הכלב, פעולה שבה הכלבים גם מסמנים את הטריטוריה שלהם, תלה האמן כרזה ועליה תצלום של הכלב עם הטקסט "שטח חיוני". תיעוד של העבודה הוצג בתערוכה "האדמה הזאת", שהוצגה בבית האמנים בתל אביב-יפו במרץ-אפריל באותה שנה.

מספר חודשים לאחר הביצוע הראשוני, תועד נויישטיין מבצע שוב את העבודה עבור צוות צילום של רשות השידור. תיעוד זה הוקרן ב-16 באפריל 1976, במסגרת תוכנית טלוויזיה על אמנות מושגית.

ביצוע נוסף התקיים בעיר קרוזה (Kruså), שעל גבול דנמרק-גרמניה (1977), במסגרת התערוכה "עשרה אמנים מישראל", שהתקיימה במוזיאון לואיזיאנה בדנמרק. כמן כן בוצעה בבלפסט (1978). העבודה הייתה מוזמנת לביצוע נוסף בקאסל, במסגרת התערוכה "דוקומנטה 6" (ינואר 1977). נוישטיין התכוון לבצע אותה על הגבול שבין גרמניה המזרחית לגרמניה המערבית, אולם ברגע האחרון בוטלה ההזמנה בגלל חששות פוליטיים של מארגני התערוכה.

תיעוד העבודה הוצג פעמים רבות. בהן בתערוכות "גבולות" (מוזיאון ישראל; 1980), בתערוכה "עובדי אדמה - אמני שטחים" (גלריה בוגרשוב, 1993); "העיניים של המדינה: אמנות חזותית במדינה ללא גבולות" (מוזיאון תל אביב לאמנות, 1998) ועוד.

הערות שוליים
------------

1. 1 2  ראו: דליה מנור, המקום של נוישטיין, ערב רב, 20 בנובמבר 2020.
**תפוח הפילים** (שם מדעי: *Limonia acidissima*), הוא מין של עץ פרי נשיר במשפחת הפיגמיים מוצאו מהודו.

מאפיינים
--------

עץ תפוח הפילים גדל לגובה 9 מטרים, קליפתו מחוספסת והענפים מעוטרים בקוצים. העלים קטנים וצבעם ירוק כהה ובעת הלבלוב העלים בצבע אדום כהה. הפריחה באשכולות צהובים ואדומים. הפרי בגודל רימון בצבע חום עם קליפה קשה בקוטר 1-2 סנטימטר. נדרש שימוש בפטיש או אבן כדי לפצח את הקליפה. ציפת הפרי מתוקה רכה בצבע חום ובעלת זרעים לבנים קטנים.

### תפוצה

מקורו של פרי הפילים מהודו אך הוא נפוץ גם בסרי לנקה, פקיסטן, בנגלדש, תאילנד, אינדונזיה, ואזורים שונים בהודו סין.

פרי תפוח הפילים חתוך לשניים (נקנה בשוק בפונה שבהודו)

שימושים
-------

פרי הפילים נאכל טרי משמש להכנת משקאות וגלידות. הזרעים מכילים חומצות שומן בלתי רוויות. גזע העץ משמש בבניה ופיסול.

קישורים חיצוניים
----------------

ויקישיתוף מדיה וקבצים בנושא **תפוח הפילים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* TPL
* EOL
* ITIS
* NCBI
* GBIF
* IPNI
* Tropicos
 |

הערות שוליים
------------

1. ↑  מידע על תפוח הפילים (1)
2. ↑  מידע על תפוח הפילים (2)
**אלקית ננסית** (שם מדעי: *Aethia pusilla*) היא מין של עוף ימי ממשפחת האלקיים ומהסוג אלקית והיא הקטנה שבכל בני משפחת האלקיים. היא מצויה בטבע בצפון אלסקה וצפון-מזרח סיביר סביב חופי האוקיינוס השקט, באזורים של כיפת קרח. להקות ענק של עוף ימי זה מקננות באיים האלאוטיים, האי סנט לורנס והאי דיומיד הקטן, עם מעל 9 מיליון עופות מקננים. דבר זה הופך את האלקית לנפוצה שבעופות הים בצפון אמריקה.

האלקית היא הקטנה באלקות, והיא מגיעה לאורך 15 סנטימטרים ולמשקל 70 עד 101 גרמים. האלקית בעלת כסות נוצות אפור-כהה עם בטן לבנה מעט מנומרת בגבולות והרגליים אפורות בעלות קרומי שחייה רחבים. הראש כהה יותר והמקור ורוד עם בסיס שחור. העיניים לבנות ומאחוריהם פס לבן דק.

האלקית ניזונה בים בעיקר משטרגליים מהסוג *Neocalanus* הגודשים את הימים הצפוניים. הם ניזונים גם מקרילאים, פטרופודים (אנ') ומזואופלנקטון צף שהם מלקטים. את טרפם האלקיות מחפשות באזורים שופעים עקב עליית מי העומק המציפים את התרמוקלינה בפלנקטון עשיר. כמו מרבית האלקות היא יודעת לשחות היטב בתנועת כנפיה מתחת למים, אך היא מעופפת גרועה מאוד. האלקית הקטנה יכולה לאכול עד 86% מממדי גופה כל יום.

אלקית זו מקננת בלהקות ענק לצד קרובתה - אלקית מצוייצת, ולעיתים עופות ים נוספים ושם מגדלים אפרוח אחד המתבגר במהירות ותוך שבוע יכול לצלול ולדוג בים. הריכוז הגבוה מגן על הלהקה מטורפים, אם כי חדירה של שועלי שלג ושל חולדות טורפים לאיים האלאוטיים גררה ירידה חדה במספרם. זיהום נפט הנשפך לים סכנה מהווה נוספת לעוף. למרות הסכנות הם אינם מצויים בסכנת הכחדה עקב האוכלוסיות הגדולות שלהם.

קישורים חיצוניים
----------------

ויקישיתוף מדיה וקבצים בנושא **אלקית ננסית** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ITIS
* NCBI
* GBIF
 |

הערות שוליים
------------

1. ↑  אלקית ננסית באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007564083405171

 |
**פרידריך היינריך ארנסט גראף פון וראנגל** (בגרמנית: **Friedrich Heinrich Ernst Graf von Wrangel**;‏ 13 באפריל 1784 – 2 בנובמבר 1877) היה גנרל-פלדמרשל גרמני אשר לחם בצבא הפרוסי במלחמות הנפוליאוניות, מלחמת שלזוויג הראשונה ומלחמת שלזוויג השנייה.

ביוגרפיה
--------

וראנגל נולד ב-13 באפריל 1784 בעיר שטטין, ממלכת פרוסיה (כיום בתחומי פולין). בשנת 1796 התגייס לצבא הפרוסי, ובשנת 1798 הועלה לדרגת לויטננט. במהלך המלחמות הנפוליאוניות הוא היה קצין זוטר, והתבלט בקרב היילסברג שלאחריו קיבל את עיטור הפור לה מריט. בשנת 1807 במסגרת הרפורמות בצבא שיזמו שרנהורסט וגנייזנאו, הועלה לדרגת אובר-לויטננט, וזמן קצר לאחר מכן לדרגת האופטמן. בשנת 1812 לחם במלחמת הקואליציה השלישית (הידועה בגרמניה גם בשם "מלחמת השחרור"), והועלה לדרגת אוברסט לויטננט. בשנת 1813 לחם בקרב לייפציג ועוטר בצלב הברזל. בשנת 1815 הועלה לדרגת אוברסט.

בשנת 1821 מונה למפקד בריגדת פרשים, ובשנת 1823 הועלה לדרגת גנרל-מיור ומונה למפקד הדיוויזיה ה-13. הדיוויזיה שלו הוצבה במינסטר ובשנת 1834 היה לו חלק חשוב בהרגעת סכסוך שהתעורר בין אנשי הדת והממשלה בקלן. על כך הועלה לדרגת גנרל לוטננט, וזכה להערכת מעמד היונקרים. בשנת 1848 הועלה לדרגת גנרל חיל הפרשים, ומונה למפקד הקורפוס ה-2. הוא פיקד על הכוח הפרוסי שלחם במסגרת מלחמת שלזוויג הראשונה בשם הקונפדרציה הגרמנית. כוחותיו של וראנגל נחלו ניצחונות, אולם עקב לחץ כבד מצד מעצמות אירופה חתם פרידריך וילהלם הרביעי, מלך פרוסיה על שביתת נשק עם ממלכת דנמרק. וראנגל ביטל את שביתת הנשק, בטענה שלמלך פרוסיה אין סמכות לעשות זאת בשם כל הקונפדרציה הגרמנית. הוא הציע לאשרר את שביתת הנשק באספה הלאומית של פרנקפורט, וב-26 באוגוסט נחתמה במאלמו שביתת נשק חדשה במסגרתה הסיגו הן הפרוסים והן הדנים את כוחותיהם משלזוויג והולשטיין. הסרבנות שהפגין במהלך המלחמה לא עמדה לו לרועץ והיה לו תפקיד חשוב גם בדיכוי הפיכות אביב העמים בפרוסיה.

את יתרת חייו הקדיש וראנגל לשיפור חיל הפרשים הפרוסי, אשר סבל מהזנחה מאז 1815. בשנת 1856, לאחר שירות של שישים שנה, הוענקה לו דרגת גנרל-פלדמרשל, הדרגה הגבוהה ביותר בצבא הפרוסי. בשנת 1864 הוא מונה למפקד הכוח הגרמני שלחם במלחמת שלזוויג השנייה. עם זאת, הוא כבר היה זקן מדי עבור שירות פעיל, ופקודותיו היו לעיתים קרובות מעורפלות ולא ברורות. כמפקד בפועל של הפלישה שימש פרידריך קרל, נסיך פרוסיה. לאחר הניצחון הגרמני בקרב דיבל, שלמעשה הכריע את המלחמה, התפטר וראנגל מתפקידו. הוענק לו תואר רוזן וכיבודים אחרים. בשנת 1866 הוא שימש כיועץ במלחמת אוסטריה–פרוסיה ובמלחמת צרפת–פרוסיה אולם לא פיקד על כוחות באופן פעיל. 

הוא נפטר בברלין ב-2 בנובמבר 1877.

קישורים חיצוניים
----------------

ויקישיתוף מדיה וקבצים בנושא **פרידריך פון וראנגל** בוויקישיתוף
* פרידריך פון וראנגל באנציקלופדיה בריטניקה (באנגלית)
* Porträt: Ehrenbürger Friedrich von Wrangel (בגרמנית)
* Berlin-Lexikon (בגרמנית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007269967005171
* GND: 117426059
* ISNI: 0000 0000 6678 8428
* VIAF: 74629720
* WorldCat: viaf-74629720

 |
**פרס ג'יני** (באנגלית: **Genie Award**) הוא פרס המוענק על ידי האקדמיה הקנדית לקולנוע וטלוויזיה עבור יצירה קולנועית קנדית מצטיינת. הפרס מהווה את המקבילה הקנדית לפרס האוסקר האמריקאי.

היסטוריה
--------

הפרס נוסד בשנת 1949. במשך 30 השנים הראשונות, עד שנת 1979, הוא נקרא "פרס הקולנוע הקנדי", והיה ידוע גם בשם "פרס אתרוג", על שם האמן הרומני-קנדי סורל אתרוג, שעיצב את פסלון הפרס. בשנת 1980 שונה שם הפרס לשמו הנוכחי, פרס ג'יני. 

הגשת המועמדויות לפרס מתבצעת על ידי בעליהם של הסרטים הקנדיים או על ידי נציגיהם, בהתאם לקריטריונים המפורסמים בחוברת של כללים ותקנות שמופצת בקרב חברי האקדמיה ואנשי התעשייה. ועדות משנה, המורכבות מחברי אקדמיה מתנדבים, מתכנסות כדי לצפות בסרטים המוגשים ולבחור את חמשת המועמדים הסופיים בכל קטגוריה. לאחר מכן כלל חברי האקדמיה מצביעים ובוחרים את הזוכה בפרס מבין המועמדים הסופיים בכל קטגוריה.

טקס הענקת הפרסים נערך מדי שנה ומשודר בשידור ישיר בערוץ טלוויזיה קנדי. בניגוד למקובל, הטקס לא נערך בחודש קבוע, אלא מדי שנה בחודש אחר. בשנת 1974 הטקס בוטל, לאחר שהבמאים מקוויבק הודיעו על הסרת מועמדותם ועל ביטול השתתפותם.

קטגוריות
--------

מדי שנה מוענקים פרסים ב-46 קטגוריות קבועות, כשהעיקריות הן:

|  |  |
| --- | --- |
| * הסרט הטוב ביותר
* הבמאי הטוב ביותר
* השחקן הראשי הטוב ביותר
* השחקנית הראשית הטובה ביותר
* שחקן המשנה הטוב ביותר
* שחקנית המשנה הטובה ביותר
* סרט האנימציה הטוב ביותר
* הסרט העצמאי הטוב ביותר
* השחקן הזר הטוב ביותר
* השחקנית הזרה הטובה ביותר
* הסרט עם ההכנסות הגבוהות ביותר
* הסרט הקצר הטוב ביותר
 | * הסרט התיעודי הטוב ביותר
* הסרט התיעודי הקצר הטוב ביותר
* תסריט מקורי
* תסריט מעובד
* צילום
* עיצוב אמנותי
* עיצוב תלבושות
* עריכה
* סאונד
* עריכת סאונד
* שיר מקורי
* פסקול מקורי
* השיר הטוב ביותר
 |

פרס ג'יני עבור הישגים מיוחדים או מפעל חיים מוענק באופן לא סדיר, אחת למספר שנים.

קישורים חיצוניים
----------------

ויקישיתוף מדיה וקבצים בנושא **פרס ג'יני** בוויקישיתוף
* אתר האינטרנט הרשמי של פרס ג'יני
* אתר האקדמיה הקנדית לקולנוע וטלוויזיה
* פרס ג'יני במסד הנתונים הקולנועיים IMDb
**פרס גולדבאג** (בשוודית: **Guldbaggen**) הוא פרס הקולנוע השוודי המוענק באופן שנתי עבור הישגים בקולנוע השוודי, הוא המקביל השוודי לפרס אוסקר.

היסטוריה
--------

טקס פרסי הגולדבאג הראשון נערך ב-1964 במלון גראנד הוטל בסטוקהולם ונכללו בו ארבע קטגוריות, הסרט, הבמאי, השחקן והשחקנית הטובים ביותר.

לזוכים מוענק פסלון נחושת בצורת חיפושית.

הסרט הזוכה בקטגוריית "הסרט הטוב ביותר" נשלח להתמודד מטעם שוודיה על פרס אוסקר לסרט הזר הטוב ביותר.

ב-1981 שודר לראשונה הטקס בטלוויזיה בערוץ הציבורי SVT2, לאחר מכן שודר בערוצים נוספים.

עד 1990 לא הוצגו המועמדים לפרס אלא הוכרזו אך ורק הזוכים. ב-1991 קרן הקולנוע השוודית החלה להציג שלושה מועמדים בכל קטגוריה.

משנת 2000 מתקיים בו קטגוריית "פרס מפעל חיים" לאישים בתעשיית הקולנוע השוודית.

ב-2005 קיבל הפרס ביקורת בשל העובדה שמכל 33 הסרטים שהופקו בשוודיה ב-2004 רק שלושה היו מועמדים לפרס בקטגוריות הראשיות בו, מכאן ניתן היה להסיק שחבר השופטים במועצה השוודית לקולנוע הבוחרים את הזוכים לא צפו בכל 33 הסרטים.

בין מנחי טקס פרסי הגולדבאג נמנים לנה אנדרה ופייטרה מיידה.

קישורים חיצוניים
----------------

ויקישיתוף מדיה וקבצים בנושא **פרס גולדבאג** בוויקישיתוף
* 

* אתר האינטרנט הרשמי של פרס גולדבאג (באנגלית ובשוודית)
* פרס גולדבאג, ברשת החברתית פייסבוק

* פרס גולדבאג, ברשת החברתית טוויטר

* פרס גולדבאג, ברשת החברתית אינסטגרם

* פרס גולדבאג, סרטונים בערוץ היוטיוב
* אתר הפרס (בשוודית)
* מכון הסרטים השוודי (בשוודית)
**דגל שיקגו** מורכב משני פסים אופקיים בצבע תכלת על רקע לבן וביניהם ארבעה כוכבים אדומים המציינים אירועים מכוננים בחיי העיר. בסקר שערכה אגודת חובבי הדגלים בארצות הברית ב-2004, נבחר דגל שיקגו למקום השני מבין הדגלים הטובים ביותר מבין 150 הדגלים האזרחיים, אחרי דגל וושינגטון הבירה.

עיצוב
-----

הדגל הורכב בעל ידי ועדה עירונית שבחרה בעיצובו של הצייר וואלס רייס. לפי הצעתו היו בדגל שני פסים בצבע תכלת שנועדו לסמל את נהר שיקגו הדרומי ותעלת אילינוי ומישיגן (הפס התחתון) ואת ימת מישיגן והיובל הצפוני של נהר שיקגו (הפס העליון). בנוסף נקבעו שני כוכבים לייצוג השרפה הגדולה שהחריבה את העיר ב-1871 והתערוכה העולמית של שיקגו (1893), שייצגה את השתקמות העיר. 

בשנת 1933 נוסף הכוכב השלישי לציון התערוכה העולמית של שיקגו (1933) וב-1939 נוסף כוכב רביעי לציון פורט דירבורן, מבצר שהוקם ב-1803. 

### משמעות קדקודי הכוכבים

לכל כוכב בדגל שישה קדקודים סמליים, המסמלים את ערכי העיר ואתגריה.

#### הכוכב הראשון (פורט דירבורן)

* תחבורה
* עבודה
* מסחר
* כלכלה
* אכלוס
* ביטחון

#### הכוכב השני (השריפה הגדולה)

* דת
* חינוך
* אסתטיקה
* צדק
* חסד
* גאווה אזרחית

#### הכוכב השלישי (תערוכת 1893)

כוכב זה מציין את היחידות המדיניות השונות אליהן השתייכה העיר

* צרפת 1693
* בריטניה 1763
* וירג'יניה 1778
* הטריטוריה הצפון-מערבית 1798
* טריטוריית אינדיאנה 1802
* אילינוי 1818

#### הכוכב הרביעי (תערוכת 1933)

כוכב זה מציין נקודות ייחודיות לעיר

* העיר השנייה (החל מ-1990 השלישית) בגודלה בארצות הברית
* המוטו הלטיני של העיר: *Urbs in horto* - עיר בגן
* המוטו האנגלי של העיר: *I Will* - אהיה
* השוק המרכזי הגדול
* "עיר הפלאות" (Wonder City)
* עיר הוועידות

הוספת כוכב חמישי
----------------

מספר פעמים עלתה המחשבה להוסיף לדגל כוכב נוסף. ב-1942, לרגל "הכניסה לעידן אטום" וב-1992 לרגל שיטפון גדול בעיר. ב-2008, במסגרת קמפיין העיר לאירוח אולימפיאדת 2016, נאמר כי אם יתקיימו המשחקים בעיר יתווסף לדגל כוכב חמישי, אך לבסוף שיקגו לא זכתה באירוח המשחקים.

קישורים חיצוניים
----------------

ויקישיתוף מדיה וקבצים בנושא **דגל שיקגו** בוויקישיתוף
* דגל שיקגו בספרייה הציבורית של העיר (באנגלית)

הערות שוליים
------------

1. ↑  הדגל המוניציפלי של שיקגו, עמוד 8
**Annapurna Pictures** (**אנפורנה פיקצ'רס**) היא חברה אמריקאית אשר נוסדה על ידי מייגן אליסון במטרה לקדם יישום תאוריית האוטר. החברה פועלת בתחום הפקת סרטים, הפצת סרטים, יצירת חומר לטלוויזיה והפצת משחקי מחשב. מטה החברה ממוקם בלוס אנג'לס. גם כיום, בשנת 2022 החברה מנוהלת על ידי המייסדת ונמצאת בבעלותה הפרטית.

מייגן אליסון הקימה את החברה לאחר לימודי קולנוע באוניברסיטת דרום קליפורניה. החברה החלה לפעול בשנת 2011 ועסקה בהפצת והפקת סרטים. בין הסרטים שחברה הייתה מעורבת בהם "המאסטר", "הורג אותם ברכות", "כוננות עם שחר", "ספרינג ברייקרס" ורבים נוספים.

בשנת 2016 הוקמה חטיבה לטלוויזיה Annapurna Television. בדצמבר 2016 הוקמה חטיבה למשחקי מחשב Annapurna Interactive.

בינואר 2017 הוחלט להיכנס לתחום הפצת סרטים. הראשון היה "דטרויט". באותה שנה נחתם הסכם עם "מטרו גולדווין מאייר" על הפצת סרטי אנפורנה במספר מדינות. במאי 2017 סוכם ש"אנפורנה" תפיץ סרטי Plan B Entertainment בתקופה של שלוש שנים. בשנת 2018 אנפורנה ו-MGM הרחיבו את שיתוף פעולה בין החברות במסגרת "יונייטד ארטיסטס".

במסגרת חטיבת הטלוויזיה הופקו "הקנוניה נגד אמריקה", "המדרגות", "פאם וטומי" וסדרות טלוויזיה נוספות. בשיתוף פעולה עם אחים כהן הופקה לטלוויזיה "הבלדה על באסטר סקראגס".

במסגרת חטיבת משחקי מחשב בוצע הפצת משחקים כמו 12 Minutes,‏ Stray ונוספות. בשנת 2020 החברה הקימה מספר אולפנים ליצירת משחקי מחשב.

החברה פועלת גם בתחום הפקת הצגות תיאטרון לרבות הצגות בתיאטראות ברודוויי.

קישורים חיצוניים
----------------

* 

* אתר האינטרנט הרשמי של Annapurna Pictures (באנגלית)
* Annapurna Pictures, ברשת החברתית LinkedIn

הערות שוליים
------------

1. ↑  Anthony Kaufman, Anthony Kaufman, Annapurna’s Ellison a patron of the auteur, Variety, ‏2011-10-24 (ב־American English)

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2013084128
* VIAF: 305046814
* WorldCat: lccn-no2013084128

 |
דגלי תפילה טיבטיים בסגנון ה"לונגטה" תלויים לאורך דרך הררית בנפאל.
**דגלי תפילה טיבטיים** הם, בבודהיזם טיבטי, דגלי בד מרובעים וצבעוניים, הנתלים בין פסגות הרים בהרי ההימלאיה על מנת לברך את הארץ. דגלים אלו ייחודיים לבודהיזם הטיבטי, ואינם בשימוש בענפיו האחרים. ייתכן שמקורם בתרבות הטיבטית הקודמת לבודהיזם. הדגלים מעוטרים בציורים וטקסט, אשר מודפסים עליהם בשיטת גלופות העץ המסורתית.

סגנונות
-------

לדגלי התפילה שני סגנונות עיקריים: דגלי ה"לונגטה" (Lung-ta) האופקיים ודגלי ה"דארצ'ור" (Darchor) האנכיים. הדגלים האופקיים מחוברים בחוט ארוך ונתלים בין פסגות הרים וכדומה. הדגלים האנכיים, הנפוצים פחות, מחוברים למוט אשר מוצב על ראש גג או על האדמה. 

### צבעים

הדגלים מסודרים בסדרות של חמישה צבעים, משמאל לימין: 

* כחול, המסמל את השמיים, אלמנט החלל ואקשובהיה בודהא
* לבן, המסמל את אלמנט האוויר והרוח ואמוגאסידי בודהא
* אדום, המסמל את אלמנט האש ואמיטאבה בודהא
* ירוק, המסמל את אלמנט המים וראטנה סאמבהווה הודהא
* צהוב, המסמל את אלמנט האדמה וווירוקאנה בודה

איזון של חמשת האלמנטים תפקידו לקדם בריאות דרך הרמוניה.

מסורות
------

תפקידם של הדגלים הוא לרומם את תפילות ומנטרות המאמינים אל האלוהות ולהביא ברכה אל העולם. הברכות המובאות על ידי הדגלים מושפעות מנסיבות תלייתם; על פי המסורת, הזמן הטוב ביותר לתלות דגלי תפילה הוא בשעות הבוקר, ביום שטוף-שמש ורוח. את הדגלים הישנים מחליפים בחדשים בראש השנה הטיבטי. הדגלים המוסרים נשרפים; בשל קדושתם, המסורת אוסרת להניח אותם על האדמה או לעשות בהם שימוש אחר.

היסטוריה
--------

בעת מהפכת התרבות בסין, תליית דגלי תפילה לא נאסרה, אך לא נראתה בעין יפה. כעת ישנה תחייה של המנהג בטיבט ובעולם, בעקבות עניין הולך וגובר בדתות המזרח בעולם המערבי, ובכלל זה הבודהיזם.

ראו גם
------

* דגל הבודהיסטים

קישורים חיצוניים
----------------

ויקישיתוף מדיה וקבצים בנושא **דגל תפילה טיבטי** בוויקישיתוף
**הֲגִיָּה** של שפה היא האופן שבו השפה באה לידי ביטוי בפי דובריה. הגייתה של שפה, גם בפי הדוברים אותה כשפת אם, משתנה במהלך הדורות, וכן ניכרים הבדלי הגייה בין קבוצות אתניות שונות ובין אזורי מגורים שונים (במדינות שונות, ואף באזורים נפרדים של אותה מדינה).

טקסטים כתובים באלפבית של השפות השונות אינם מספקים מידע מלא על אופן הגייתו של הטקסט, ולהגייה הנכונה נדרשים גם ניסיון וידע של הקורא. לכתיבה המספקת מידע מלא על אופן הגיית הטקסט משמש אלפבית פונטי בינלאומי.

ענף הבלשנות העוסק בחקר ההגייה קרוי פונטיקה.

יחידה תאורטית בסיסית של הגייה, שעשויה להבדיל בין מילים, היא פונמה. פונמות מייצגות, בדרך כלל, אוסף של הגאים הדומים זה לזה במאפיינים פונטיים או פונולוגיים, כלומר אוסף של אלופונים.

ההגייה משמשת לעיתים כמאפיין חברתי של הדובר. המחשה בולטת לכך ניתנה במחזהו של ג'ורג' ברנרד שו, "פיגמליון", שבו מתערב פרופ' הנרי היגינס, חוקר פונטיקה באוניברסיטה, עם חברו, שיצליח להפוך את אלייזה דוליטל, מוכרת פרחים ממעמד נמוך ובעלת חיתוך דיבור המוני, ל"ליידי" - אשה בעלת הגייה נכונה וגינונים חברתיים מושלמים.

משפט שובר שיניים הוא משפט שעשוע שנוצר לשם האתגר שבהגייתו. לרוב, הקושי במשפטים מסוג זה נוצר מחזרה עיקשת על כמה עיצורים בודדים או ההחלפה של מספר עיצורים דומים לסירוגין (כמו למשל ס' ו-ש'). דוגמאות: שׂרה שׁרה שיר שמח; גנן גידל דגן בגן.

הגיית העברית
------------

 ערך מורחב – **הגיית העברית**  

הגיית העברית עברה שינויים רבים במהלך אלפי שנות קיומה.

בתקופת הביניים של העברית התקיימו דרכי הגייה אחדות שלה:

* הגייה ספרדית, שהתקיימה אצל יהודי עדות המזרח.
* הגייה אשכנזית, שהתקיימה אצל יהודי אשכנז.
* הגייה תימנית, שהתקיימה אצל יהודי תימן.

הגיות אלה לא שימשו לדיבור עברי, משום שזה לא היה קיים כמעט בימי הביניים, אלא בעיקר לצרכים ליטורגיים ובמהלך לימוד תורה.

כשהחלה החייאת הדיבור העברי בארץ ישראל, בראשית המאה ה-20, הוחלט לאחר דיונים בוועד הלשון לאמץ את ההגייה הספרדית כהגייה התקנית של העברית. מה שאירע למעשה הוא יצירתה של הגייה עברית חדשה המשלבת בין ההגייה האשכנזית והספרדית.

ההגייה האשכנזית לגווניה השונים מתקיימת עד היום בקהילות החרדיות בישראל ובתפוצות.



קובץ קול זה הוא הקראה של הערך כפי שהופיע בתאריך 2017-01-22, שינויים בטקסט שבוצעו לאחר מכן אינם מופיעים בהקלטה. (עזרה)
**ערכים מוקלטים נוספים**

ראו גם
------

* מבטא

קישורים חיצוניים
----------------

ויקישיתוף מדיה וקבצים בנושא **הגייה** בוויקישיתוף
* הגייה, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007538885005171
* BnF: cb11976126q (data)
* GND: 4003877-4
* LCCN: sh85107435
* NDL: 00563033
* NKC: ph120514

 |